section_heading: Povijest
paragraph_text: U ožujku 1997. godine, grupa osječkih entuzijasta odlučila se okupiti pod imenom Tattva: "tattva" ili "tattwa" je sanskrtska riječ koja znači element, bit, načelo<ref>Yoga Centar.hr / Rječnik (T): TATTVA, pristupljeno 6. lipnja 2015. stvarnost ili istinu.<ref>vedabase.net – tattva (značenja), pristupljeno 6. lipnja 2015. Započeli su kao akustični sastav, a tadašnji su članovi bili Dejan Bogunović-Dex (vokal i flauta), Darko Šušovček-Šuš (bas-gitara), Igor Đorđević (udaraljke), Darko Velić-Wella (prvi gitarist koji je svirao do 2003.), Mladen Mamić-Đomlez (koji je do 2003. svirao udaraljke) te umjetnica, dizajnerica i slikarica Tihana Bogdanović-Hana (vokal) koja se, nakon višegodišnje stanke, sastavu ponovno pridružila 2008. godine. Potkraj 1997. sastavu se pridružuje Mladen Adinath Čarapović-Mr. Sox (bubnjevi) i od tada počinju svirati "na struju". Tijekom više od 18 godina u sastavu se promijenilo dosta članova. Zajedno se najduže održala postava: Dejan Bogunović-Dex (vokal i flauta), Mila Bauković (vokal), Darko Šušovček-Šuš (bas-gitara), Mladen Mamić-Đomlez (udaraljke), Mladen Adinath Čarapović-Mr.Sox (bubnjevi) i Darko Velić-Wella (gitara) i to od 1998. do 2003.